2005D0237 — ET — 23.12.2005 — 001.001

Käesolev dokument on vaid dokumenteerimisvahend ja institutsioonid ei vastuta selle sisu eest

►B KOMISJONI OTSUS, 15. märts 2005, teatavate ühenduse tugilaborite tegevuseks loomatervise ja elusloomade valdkonnas 2005. aastal antava ühenduse finantsabi kohta (teatavaks tehtud numbri K(2005) 606 all) (Ainult taani-, inglis-, prantsus-, saksa-, hispaania- ja rootsikeelne tekst on autentne) (2005/237/EÜ) (EÜT L 072, 18.3.2005, p.47)

Muudetud:

Euroopa Liidu Teataja No page date ►M1 KOMISJONI OTSUS, 22. detsember 2005, L 340 78 23.12.2005









▼B

KOMISJONI OTSUS,

15. märts 2005,

teatavate ühenduse tugilaborite tegevuseks loomatervise ja elusloomade valdkonnas 2005. aastal antava ühenduse finantsabi kohta

(teatavaks tehtud numbri K(2005) 606 all)

(Ainult taani-, inglis-, prantsus-, saksa-, hispaania- ja rootsikeelne tekst on autentne)

(2005/237/EÜ)







EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 26. juuni 1990. aasta otsust 90/424/EMÜ kulutuste kohta veterinaaria valdkonnas, ( 1 ) eriti selle artikli 28 lõiget 2, ning arvestades järgmist: (1) Ühenduse finantsabi tuleks anda ühenduse tugilaboritele, et aidata neil täita järgmistes direktiivides ja otsustes sätestatud funktsioone ja ülesandeid: — nõukogu 23. oktoobri 2001. aasta direktiiv 2001/89/EÜ ühenduse meetmete kohta sigade klassikalise katku tõrjeks, ( 2 ) — nõukogu 14. juuli 1992. aasta direktiiv 92/66/EMÜ, millega kehtestatakse ühenduse meetmed Newcastle’i haiguse tõrjeks, ( 3 ) — nõukogu 19. mai 1992. aasta direktiiv 92/40/EMÜ, millega kehtestatakse klassikalise lindude katku tõrjemeetmed, ( 4 ) — nõukogu 17. detsembri 1992. aasta direktiiv 92/119/EMÜ, millega seatakse sisse üldised ühenduse meetmed teatavate loomahaiguste tõrjeks ja konkreetsed meetmed seoses sigade vesikulaarhaigusega, ( 5 ) — nõukogu 24. juuni 1993. aasta direktiiv 93/53/EMÜ, millega kehtestatakse minimaalsed ühenduse meetmed teatavate kalahaiguste tõrjeks, ( 6 ) — nõukogu 22. detsembri 1995. aasta direktiiv 95/70/EÜ, millega sätestatakse minimaalsed ühenduse meetmed teatavate kahepoolmelisi limuseid mõjutavate haiguste tõrjeks, ( 7 ) — nõukogu 29. aprilli 1992. aasta direktiiv 92/35/EMÜ, milles sätestatakse hobuste aafrika katku kontrollieeskirjad ja tõrjemeetmed, ( 8 ) — nõukogu 20. novembri 2000. aasta direktiiv 2000/75/EÜ, millega kehtestatakse erisätted lammaste katarraalse palaviku tõrjeks ja likvideerimiseks, ( 9 ) — nõukogu 20. märtsi 2000. aasta otsus 2000/258/EÜ, millega määratakse eriinstituut, mis vastutab marutaudi vastaste vaktsiinide tõhusust kontrollivate seroloogiliste testide standardiseerimiseks vajalike kriteeriumide kehtestamise eest, ( 10 ) — nõukogu 27. juuni 2002. aasta direktiiv 2002/60/EÜ, millega kehtestatakse erisätted sigade aafrika katku tõrjeks ja muudetakse direktiivi 92/119/EMÜ seoses Tescheni haiguse ja sigade aafrika katkuga, ( 11 ) — nõukogu 23. juuli 1996. aasta otsus 96/463/EÜ, millega määratakse asutus, mis vastutab koostöö eest tõupuhaste aretusveiste kontrollimeetodite ja tulemuste hindamise ühtlustamise eest. ( 12 ) (2) Ühenduse rahalist toetust antakse tingimusel, et tegevuskavad viiakse tõhusalt ellu ja asutused esitavad kogu vajaliku teabe ettenähtud tähtaja jooksul. (3) Eelarvelistel põhjustel tuleks ühenduse abi anda üheks aastaks. (4) Ühenduse tugilabori vastutusalaga seotud aastaseminari korraldamiseks tuleks samal ajavahemikul anda ühel korral täiendavat finantsabi. (5) Komisjon on hinnanud ühenduse tugilaborite poolt 2005. aastaks esitatud tööprogramme ja vastavaid eelarveprojekte. (6) Vastavalt nõukogu 17. mai 1999. aasta määruse (EÜ) nr 1258/1999 (ühise põllumajanduspoliitika rahastamise kohta) artikli 3 lõikele 2 rahastatakse ühenduse eeskirjade kohaselt võetud looma- ja taimetervisemeetmeid Euroopa Põllumajanduse Arendus- ja Tagatisfondi tagatisrahastust. Finantskontrolli eesmärgil kohaldatakse määruse (EÜ) nr 1258/1999 artikleid 8 ja 9. ( 13 ) (7) Komisjoni 29. jaanuari 2004. aasta määrusega (EÜ) nr 156/2004 (mis käsitleb ühenduse tugilaboritele antavat ühenduse finantsabi otsuse 90/424/EMÜ artikli 28 kohaselt) ( 14 ) kehtestatakse otsuse 90/424/EMÜ artikli 28 kohaselt finantsabi saavate ühenduse tugilaborite abikõlblikud kulud ning kulude ja auditite esitamise kord. (8) Käesoleva otsusega ettenähtud meetmed on kooskõlas toiduahela ja loomatervishoiu alalise komitee arvamusega, ning arvestades järgmist: ON VASTU VÕTNUD KÄESOLEVA OTSUSE:







Artikkel 1

Sigade katku puhul annab ühendus finantsabi Saksamaale direktiivi 2001/89/EÜ IV lisas osutatud funktsioonide ja ülesannete jaoks, mida täidab Saksamaal Hannoveris asuv Institut für Virologie der Tierärztlichen Hochschule.

Ajavahemikus 1. jaanuarist kuni 31. detsembrini 2005 on ühenduse finantsabi suurus kuni 200 000 eurot.

Ühenduse finantsabi sigade katku diagnostikameetodite tehnilise seminari korraldamiseks on kuni 30 000 eurot.

Artikkel 2

Newcastle’i haiguse puhul annab ühendus finantsabi Ühendkuningriigile direktiivi 92/66/EMÜ V lisas osutatud funktsioonide ja ülesannete jaoks, mida täidab Ühendkuningriigis Addlestone’is asuv Central Veterinary Laboratory.

Ajavahemikus 1. jaanuarist kuni 31. detsembrini 2005 on ühenduse finantsabi suurus kuni 50 000 eurot.

Artikkel 3

Klassikalise lindude katku puhul annab ühendus finantsabi Ühendkuningriigile direktiivi 92/40/EMÜ V lisas osutatud funktsioonide ja ülesannete jaoks, mida täidab Ühendkuningriigis Addlestone’is asuv Central Veterinary Laboratory.

Ajavahemikus 1. jaanuarist kuni 31. detsembrini 2005 on ühenduse finantsabi suurus kuni ►M1 285 000 eurot ◄ .

Artikkel 4

Sigade vesikulaarhaiguse puhul annab ühendus finantsabi Ühendkuningriigile direktiivi 92/119/EMÜ III lisas osutatud funktsioonide ja ülesannete jaoks, mida täidab Ühendkuningriigis asuv Pirbright Laboratory.

Ajavahemikus 1. jaanuarist kuni 31. detsembrini 2005 on ühenduse finantsabi suurus kuni 100 000 eurot.

Artikkel 5

Kalahaiguste puhul annab ühendus finantsabi Taanile direktiivi 93/53/EMÜ C lisas osutatud funktsioonide ja ülesannete jaoks, mida täidab Taanis Århusis asuv Danish Institute for Food and Veterinary Research.

Ajavahemikus 1. jaanuarist kuni 31. detsembrini 2005 on ühenduse finantsabi suurus kuni 145 000 eurot.

Artikkel 6

Kahepoolmeliste karploomade haiguste puhul annab ühendus finantsabi Prantsusmaale direktiivi 95/70/EÜ B lisas osutatud funktsioonide ja ülesannete jaoks, mida täidab Prantsusmaal La Tremblade’is asuv IFREMER.

Ajavahemikus 1. jaanuarist kuni 31. detsembrini 2005 on ühenduse finantsabi suurus kuni 90 000 eurot.

Artikkel 7

Hobuste aafrika katku puhul annab ühendus finantsabi Hispaaniale direktiivi 92/35/EMÜ I lisas osutatud funktsioonide ja ülesannete jaoks, mida täidab Hispaanias Algetes asuv Laboratorio central de veterinaria de Madrid.

Ajavahemikus 1. jaanuarist kuni 31. detsembrini 2005 on ühenduse finantsabi suurus kuni 35 000 eurot.

Artikkel 8

Lammaste katarraalse palaviku puhul annab ühendus finantsabi Ühendkuningriigile direktiivi 2000/75/EÜ II lisas osutatud funktsioonide ja ülesannete jaoks, mida täidab Ühendkuningriigis asuv Pirbright Laboratory.

Ajavahemikus 1. jaanuarist kuni 31. detsembrini 2005 on ühenduse finantsabi suurus kuni 150 000 eurot.

Ühenduse finantsabi lammaste katarraalse palaviku diagnostikameetodite tehnilise seminari korraldamiseks on kuni 15 000 eurot.

Artikkel 9

Marutaudi seroloogia puhul annab ühendus finantsabi Prantsusmaale nõukogu otsuse 2000/258/EÜ II lisas osutatud funktsioonide ja ülesannete jaoks, mida täidab Prantsusmaal Nancy’s asuv A.F.S.S.A labor.

Ajavahemikus 1. jaanuarist kuni 31. detsembrini 2005 on ühenduse finantsabi suurus kuni 150 000 eurot.

Artikkel 10

Sigade aafrika katku puhul annab ühendus finantsabi Hispaaniale direktiivi 2002/60/EÜ V lisas osutatud funktsioonide ja ülesannete jaoks, mida täidab Hispaanias Valdeolmosis asuv Centro de Investigación en Sanidad Animal.

Ajavahemikus 1. jaanuarist kuni 31. detsembrini 2005 on ühenduse finantsabi suurus kuni 100 000 eurot.

Ühenduse finantsabi sigade aafrika katku diagnostikameetodite tehnilise seminari korraldamiseks on kuni 30 000 eurot.

Artikkel 11

Tõupuhaste aretusveiste kontrollimeetodite abil saadud tulemuste hindamise ja eri kontrollimeetodite ühtlustamise puhul annab ühendus finantsabi Rootsile otsuse 96/463/EÜ II lisas osutatud funktsioonide ja ülesannete jaoks, mida täidab Rootsis Uppsalas asuv INTERBULL Centre.

Ajavahemikus 1. jaanuarist kuni 31. detsembrini 2005 on ühenduse finantsabi suurus kuni 65 000 eurot.

Artikkel 12

Käesolev otsus on adresseeritud Taani Kuningriigile, Saksamaa Liitvabariigile, Hispaania Kuningriigile, Prantsuse Vabariigile, Rootsi Kuningriigile ning Suurbritannia ja Põhja-Iiri Ühendkuningriigile.